**Innovation Award ainutlaatuiselle tiivistyskonseptille**

***GEMÜ voitti ACHEMA-messujen Innovation Award 2018 -palkinnon PD-tekniikkansa ansiosta.***

Yritys vakuutti innovaatiollaan koko ammattituomariston kategoriassa "Toimilaitteet/tiivisteet". Uudenlainen kalvotiiviste (plug diaphragm) mahdollistaa toimilaitteissa hermeettisen erottamisen käyttöpuolesta ja samanaikaisesti virtaaman tarkemman säädettävyyden toteutuksen kuin nykyisissä ratkaisuissa.

Farmasian alan, bioteknologian sekä elintarvike- ja juomateollisuuden hygieniaa ja käyttöturvallisuutta koskevat jatkuvasti kasvavat vaatimukset saivat hohenlohelaisen yrityksen panostamaan kattavaan tutkimus- ja kehitystyöhön. Tuloksena syntyi PTFE-kalvo, joka voidaan asentaa aseptisten ja hygieenisten prosessilaitteistojen kaikentyyppisiin sovelluksiin. Uusi GEMÜ-tiivisterakenne on osoittautunut optimaaliseksi ratkaisuksi erityisesti säätötehtäviin, erittäin puhtaan veden sovelluksiin ja täyttöprosesseihin.

Kategorian "Farmasia-alan tekniikka" finalistien joukkoon nimettiin lisäksi PD-tekniikkaa hyödyntävä säätöventtiili GEMÜ 567 Biostar control yhtenä arvostettujen valmistajien viidestä eri tuotteesta. Venttiili soveltuu erityisen hyvin pienten määrien tarkkaan säätöön lääketieteen tekniikassa, lääketeollisuudessa ja kosmetiikka-alalla. Myös aseptiseen täyttöön farmasian ja biokemian alalla sekä juomien täyttöön tarkoitetut venttiilityypit F40 ja F60 valittiin finalistien joukkoon. Kategoriassa "Pakkaus- ja täyttötekniikka" kärkijoukkoon sijoittui täydet täyttöjaksot alle 400 ms:n aikana mahdollistava reaaliaikainen ratkaisu GEMÜ F60, jossa on PTFE-kalvo.

Mainittujen tuotteiden lisäksi GEMÜ hyödyntää PD-tekniikan modifioitua versiota myös iComLine-tuotesarjassa. PTFE:stä, PVDF:stä, PP:stä ja PVC:stä valmistettuja toimilaitteita ja monitieventtiililohkoja käytetään menestyksekkäästi esimerkiksi erittäin puhtaiden prosessien laitteistoissa, kemikaalien käsittelyssä ja aggressiivisten aineiden annostelussa.

Taustatietoja innovaatiopalkinnosta

Ammattilehdistön edustajat PROCESS, PROCESS Worldwide, PharmaTEC ja LABORPRAXIS luovuttavat Innovation Award -palkinnon kolmen vuoden välein erikoisalan ACHEMA-messuilla. Tapahtumassa palkitaan kemianteollisuuden, lääketeollisuuden ja prosessiteknisen teollisuuden innovatiivisimmat tekniikat, laitteet ja prosessit. Vuonna 2018 kahdeksassa eri kategoriassa nimettiin kussakin viisi eri finalistia ja yksi voittaja. Lisäksi palkintoja myönnettiin kolmessa erikoiskategoriassa tämän vuoden painopistealueiden "Joustava tuotanto", "Kemikaali- ja lääkelogistiikka" ja "Biotech for Chemistry". Hohenlohen alueelta GEMÜn lisäksi palkittiin myös Groninger yhdessä kategoriassa. Sen lisäksi muita yrityksiä valittiin finalistien joukkoon.